**Organizácia a podmienky výchovy a vzdelávania základných škôl do konca školského roku 2019/2020 (aktualizácia 27. 5. 2020)**

* **Prevádzka základnej školy Hlboké nad Váhom bude otvorená od**

**7. 20 hod. do 11.25 hod, ŠKD bude v prevádzke od 11.45 hod do 13.00 hod.**

* Žiaci navštevujúcich základnú školu sa budú vzdelávať v jeden skupine.
* Zamestnanci základných škôl podľa svojho uváženia a možností, zabezpečia dostatočné vzdialenosti medzi žiakmi , pri vzdelávaní i oddychu.
* Škola do konca školského roka nebude organizovať žiadne spoločné akcie – besiedky, rozlúčky so školským rokom, podobné hromadné podujatia, školy v prírode, školské výlety.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy!
* Metódy a obsah vzdelávacích činností sa bude prispôsobovať konkrétnej vzdelávanej skupine
* Obsah a formu vzdelávacích činností budeme voliť tak, aby boli zaistené hygienicko-

epidemiologické opatrenia.

* Nerealizuje sa písomné a ústne skúšanie do konca školského roka
* Využívať sa bude školský dvor na pobyt vonku a telesno-pohybové aktivity. V interiéri tieto aktivity nebudú realizované
* S cieľom ochrany pred komunitným šírením ochorenia COVID – 19 v základnej škole, prosíme, aby žiaci prichádzali a odchádzali len s osobami, ktoré s dieťaťom žijú **v spoločnej domácnosti.**
* Pri vstupe sa vykoná ranný filter. Bezdotykovým teplomerom sa vykoná ranné meranie teploty pedagógom, v strede čela každému žiakovi pri vchode a dozrie, aby si vydezinfikoval ruky. V prípade, že nameraná teplota bude 37,5 °C, izoluje dieťa na gauč a po 2 min opakovane zmeria teplotu. Ak teplomer vykáže naďalej 37,5 a viac oznámi túto skutočnosť riaditeľke školy.
* Pedagogický zamestnanec, sprevádza svoju zverenú skupinu na obed tak, aby boli zaistené hygienicko-epidemiologické opatrenia (odstupy, umývanie rúk, použitie WC a pod.) v stanovených čas. Žiaci si sami jedlo a pitie neodkladajú a neberú si ani príbory.
* V prípade podozrenia na ochorenie COVID-19 v škole, vo svojej skupine bezodkladne túto skutočnosť oznámi riaditeľovi školy, ktorý vzniknutú situáciu rieši so zriaďovateľom, príslušným RÚVZ, ďalšími zamestnancami školy, zákonnými zástupcami. Žiaka s možnými príznakmi na COVID-19 izoluje do príchodu zákonného zástupcu v zborovni, ktorá slúži ako izolačná miestnosť.

**Zákonný zástupca**

* Dodržiava pokyny riaditeľky školy, ktoré upravujú podmienky prevádzky ZŠ.
* Do školy privedie iba zdravého žiaka. Ak sa žiak ráno sťažuje na bolesti hlavy, nádchu, má kašeľ a pod. nesmie prísť do školy.
* Je zodpovedný za dodržiavanie hygienicko-epidemiologických opatrení pri príchode do ZŠ a odchode žiaka zo ZŠ ( nosenie rúšok, dodržiavanie odstupov, dezinfekcia rúk)
* Zabezpečí svojmu dieťaťu dve rúška (jedno bude v skrinke) a papierové jednorazové

vreckovky.

* Pri prvom nástupe žiaka do školy, alebo po každom prerušení dochádzky žiaka do školy v trvaní viac ako tri dni písomné vyhlásenie o tom, že žiak neprejavuje príznaky

prenosného ochorenia a nemá nariadené karanténne opatrenie ( príloha č.2 ).

* V prípade, že je u žiaka podozrenie alebo potvrdené ochorenie COVID-19 v domácom prostredí, bezodkladne o tejto situácii informuje príslušného vyučujúceho a riaditeľku školy.
* V prípade, že je u žiaka podozrenie alebo potvrdené ochorenie COVID-19 v školskom prostredí, bezodkladne si svoje dieťa príde vyzdvihnúť.
* Povinnosťou zákonného zástupcu je bezodkladne nahlásenie karantény, ak bola u dieťaťu nariadená detským lekárom alebo príslušným RÚVZ. Za týchto podmienok

bude žiak zo školy vylúčený!

* Zákonný zástupca odprevádza svoje dieťa k hlavnému vchodu s dodržaním odstupu od ostatných rodičov. Do budovy školy NEVSTUPUJE! Dieťa si preberá po skončení vyučovania alebo ŠKD na školskom dvore.
* Požiadavky na triednu učiteľku rieši telefonicky.
* V prípade nutnosti vstúpiť do vnútorných priestorov školy ( prevzatie chorého dieťaťa, úrazu) má na tvári rúško a ruky si pri vchode vydenzifikuje.
* **Žiak**
* Nosí rúško všade vo vnútorných priestoroch školy okrem svojej skupiny okrem interiéru a exteriéru, kde prebieha vyučovací proces.
* Nevychádza z triedy.
* Odchod na WC hlási učiteľke/vychovávateľke skupiny. Svojvoľné opustenie triedy

z akéhokoľvek dôvodu je ZAKÁZANÉ!

**Opatrenia ZŠ kvôli prevencii nákazy COVID-19**

* Pri ceste do základnej školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do základnej školy vo vonkajších a vnútorných priestoroch základnej školy by nemal presiahnuť 10 minút. Sprevádzajúca osoba sa v priestoroch základnej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne
* Odporúčame minimalizovanie zhromažďovania osôb pred základnou školou. Tá si zabezpečí organizáciu pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom základnej školy. To znamená, že žiak príde do ZŠ s rúškom, ktoré si zloží z tváre a odloží do skrinky (odporúčame použiť mikroténové vrecko, do ktorého sa rúško vloží) + každý žiak bude mať v skrinke ešte jedno náhradné rúško, takisto v sterilnom obale.
* Pred vstupom do triedy si každé dieťa umyje ruky bežným spôsobom pod dohľadom sprevádzajúcej osoby alebo zamestnanca základnej školy, ktorý je v súlade s aktuálnymi hygienicko – epidemiologickými nariadeniami.

**Dôležité!!!!**

Pedagogický zamestnanec nepreberie žiaka, ktoré bude mať:

* telesná teplota nad 37 st. C alebo triaška
* malátnosť, neprimeraná únava
* začervenané, zapálené oči s výtokom
* upchatý nos so sťaženým dýchaním nosom
* hustý skalený, zafarbený (žltý, zelený) výtok z nosa (nádcha)
* bolesť uší, výtok z uší, oslabený sluch
* suchý dusivý kašeľ
* vlhký produktívny kašeľ
* vracanie
* náhla strata chuti a čuchu
* riedka stolica niekoľkokrát denne
* novovzniknuté začervenanie kože, vyrážky, chrasty a pod. na koži
* iný príznak akútnej infekcie dýchacích ciest

Tento dokument sa vzťahuje na základné prevádzkové podmienky základnej školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.